Endre napra
Megbocsáss, ha háborgatlak,
Édes jó barátom
És hogy becses névnapodon
E rossz verset gyártom. ─
De azt el nem mulaszthatom
Becses névnapodon,
Hogy néked ne fejezzem ki
Sok jókivánatom. ─
Árasszon el téged az ég
Minden szép- és jóval,
Ne sóhajts fel az életbe
A keserű »óh«-val.
Légy víg, boldog, egészséges
És mindig jó barát,
A boldogság derült napja
Csak így fog sütni rád.
Ezt kivánja tiszta szívből,
Mit elmondtam rendre,
Ki örökre hű barátod
marad,
                  Ady Endre.
Versek